ศรีลังกาน่าเห็นใจ
รัตนปุระ เป็นจังหวัดใน ศรีลังกา ที่มีอัญมณี,รัตนคีรี เป็นจังหวัดใน กัมพูชา ที่มีอัญมณี,วันอาทิตย์ที่ผ่านมา ซึ่งเป็นเทศกาลอีสเตอร์ เป็นวันสำคัญทางศาสนาของศาสนาคริสต์ ขณะที่พวกเรากำลังทำงานอยู่ในบ่อพลอยขุดมือในจังหวัดรัตนคีรีที่มีพรมแดนติดกับเวียดนาม ก็ได้รับข่าวใหญ่ว่าในศรีลังกาเกิดระเบิด 6 ครั้ง โดยระเบิดเกิด 3 จุดในโบสถ์ และอีก 3 จุดเกิดที่โรงแรม มีผู้คนเสียชีวิตรวมทั้งสิ้น 207 ศพ,20 ปีที่ผ่านมา เราเดินทางไปศรีลังกากันบ่อยมาก ทีมงานเปิดเลนส์ส่องโลกและผู้เขียนเปิดฟ้าส่องโลก ขอแสดงความเสียใจต่อประชาชนและรัฐบาลศรีลังกามา ณ ที่นี้,ศรีลังกาเป็นประเทศที่มีความขัดแย้งทางศาสนาสูง ผู้คนของแต่ละศาสนา ไม่ว่าชาวพุทธ (สิงหล) ฮินดู (ทมิฬ) มุสลิม หรือคริสต์ จะมีที่พำนักพักอาศัยไม่อยู่ในซอยหรือชุมชนเดียวกัน ถ้าซอยไหนมีชาวพุทธอาศัย ก็มักจะมีศาลาหน้าปากซอยที่ภายในศาลาจะมีพุทธรูปประดิษฐานอยู่ ถ้าซอยไหนเป็นที่อยู่ของชาวคริสต์ ก็จะมีศาลาที่มีรูปปั้นของพระแม่มารีอาประดิษฐานอยู่ ถ้าไม่มีศาลาไม่มีรูปปั้น ก็ให้เดาไว้ก่อนว่า น่าจะมีชุมชนของคนมุสลิมอยู่ในซอยนี้,สมัยก่อนตอนที่นายเวลุพิไลย ประภาการัน หัวหน้ากองทัพพยัคฆ์ปลดปล่อยดินแดนทมิฬอีแลม ยังไม่ถูกฆ่าตายกลายเป็นผี กองทัพพยัคฆ์ปลดปล่อยฯ ที่ตั้งขึ้นมาตั้งแต่ พ.ศ.2519 ยังมีบทบาทอยู่ พวกเราที่ไปทำงานในเหมืองหรือไปตระเวนตามตลาดพลอย ก็จะต้องระวังตัวแจ เพราะสมัยก่อนตอนนั้นมีระเบิดเกิดขึ้นใน,ศรีลังกาบ่อยมาก ตูมตามแต่ละทีมีคนตายหลายสิบศพ,แม้ว่ารัฐบาลศรีลังกาจะฆ่านายประภาการันและบุตร ฆ่าบุคลากรระดับหัวหน้าของขบวนการแยกดินแดนอีก 19 คน เมื่อเดือนพฤษภาคม พ.ศ.2552 รวมทั้งเข้ายึดพื้นที่ที่เคยเป็นเขตปกครองตนเองของพวกทมิฬได้ทั้งหมดแล้วก็ตาม แต่ก็ยังมีพวกทมิฬอีกจำนวนหนึ่งซึ่งหนีไปได้ ต่อมาบางพวกกลับมามอบตัวและวางอาวุธ บางพวกอพยพไปอยู่ต่างประเทศเป็นการถาวร และพวกหลังนี้นี่แหละครับ ที่มีแนวโน้มว่าจะกลับมาสร้างปัญหา,ไม่ใช่เฉพาะความขัดแย้งระหว่างชาวพุทธกับฮินดูเท่านั้น ความขัดแย้งระหว่างผู้คนที่นับถือศาสนาต่างกันยังแพร่ขยายไปสู่ชาวมุสลิมและชาวคริสต์ คนภายนอกมองว่าศรีลังกาหมดปัญหาแล้ว ทว่าคนที่ทำมาหากินกับศรีลังกามายาวนานจะทราบว่า ห้วงสิบปีที่ผ่านมา (พฤษภาคม 2552-เมษายน 2562) ยังมีการไล่ล่าฆ่าพวกต่างความเชื่อและต่างศาสนาอย่างต่อเนื่อง,ปัญหาความขัดแย้งระหว่างคนต่างศาสนาในแผ่นดินศรีลังกามีมาตั้งแต่สมัยพุทธกาล ตอนนั้นคนทมิฬจากทมิฬนาฑู ซึ่งปัจจุบันทุกวันนี้เป็นรัฐทางใต้สุดของอินเดีย อพยพข้ามช่องแคบเข้าไปในเกาะศรีลังกา ซึ่งในสมัยนั้นดินแดนนี้ถูกเรียกว่า ชิเรนดิพ,มนุษย์เผ่าพันธุ์ดั้งเดิมบนเกาะชิเรนดิพเป็นชาวสิงหล นับถือศาสนาพุทธ พูดจาภาษาสิงหล ส่วนพวกที่อพยพมาใหม่เป็นชาวทมิฬ นับถือศาสนาฮินดู พูดจาภาษาทมิฬ สองพวกนี้ไม่ถูกกันมาตั้งแต่สมัยก่อนตอนโน้น แต่ไม่รุนแรง กระทั่ง พ.ศ.1558 พวกโปรตุเกสเข้ามาปกครองเกาะนี้อยู่นานถึง 153 ปี พวกโปรตุเกสนี่แหละครับ ที่นำศาสนาคริสต์นิกายโรมันคาทอลิกเข้ามา,หลังจากพวกโปรตุเกสปกครองอย่างกดหัวชาวพุทธศรีลังกาอยู่นาน 153 ปี ก็มีฝรั่งอีกพวกหนึ่งคือพวกฮอลันดา หรือชาวดัตช์ เข้ามาเอาศรีลังกาเป็นอาณานิคมต่ออีก 138 ปี (พ.ศ.2201-2339) ตามด้วยอังกฤษเข้ามาปกครองอีก 152 ปี (พ.ศ.2339-2491) เป็นเวลายาวนานถึง 443 ปีที่ชาวพุทธศรีลังกาโดนฝรั่งบีบ โดยเฉพาะฝรั่งโปรตุเกสพยายามทำลายพุทธศาสนาและจะสถาปนาคริสต์ศาสนาให้เป็นศาสนาที่คนทั้งเกาะลังกานับถือให้ได้,ตอนที่ฝรั่งยังปกครอง ความขัดแย้งระหว่างคนต่างศาสนาในศรีลังกายังไม่กระเพื่อมมาก ทว่าเมื่อได้รับเอกราชใน พ.ศ.2491 ความขัดแย้งก็ก่อตัวนัวเนียขึ้นอย่างรวดเร็ว โดยเฉพาะอย่างยิ่ง ระหว่างชาวสิงหลพุทธกับชาวทมิฬฮินดู,ปัญหาหนักหมักหมมในศรีลังกาเป็นอย่างไร พรุ่งนี้มารับใช้กันต่อครับ.,นิติการุณย์ มิ่งรุจิราลัย,songlok1997@gmail.com
วันอาทิตย์ที่ผ่านมา ซึ่งเป็นเทศกาลอีสเตอร์ เป็นวันสำคัญทางศาสนาของศาสนาคริสต์ ขณะที่พวกเรากำลังทำงานอยู่ในบ่อพลอยขุดมือในจังหวัดรัตนคีรีที่มีพรมแดนติดกับเวียดนาม
ศรีลังกา,ก่อการร้าย,สถานการณ์ฉุกเฉิน,รถตู้ระเบิด,ระเบิดฆ่าตัวตาย,เปิดฟ้าส่องโลก,นิติการุณย์ มิ่งรุจิราลัย,ข่าวทั่วไป